Amedyaz ibennu asefru asgt isefra :Asefru ; yekka-d seg umyag fru seg uẓar FR s talɣa taswaɣt sefru anamek-is tifrat i kra n wugur, neɣ n wayen yeffren. Akken ad d-yaf tifrat ad yili yekseb kra n tmussni neɣ tamuɣli ijehden,yessen ad inadi akken ad d-yawi tifrat, ayen ur nettwassen ara :« amedyaz ilehhu ɣer zdat akken ad d-yaf tudert d wazalen-ines80 » Amedyaz ibennu awal yeččuren d tamussni, d tamuɣli ɣer zdat, imi amedyaz ittekki ɣer wid yessnen, d amussnaw, sellen-as medden ttaddamen awal-is d amedya, ceffun fell-asen, tikawal armi ttuɣalen d inzan, sexdamen-ten deg tegnatin niḍen icuban ɣer usentel-nni ideg d-yella usefrunni. Si Muḥend umḥend, d Ccix Muḥend d amedya ɣef waya. Aṭas n waffiren n yisefra-nsen uɣalen d inzan. Y. Nacib yenna-d aya: « Aṭas n yinzan kkan-d seg tmedyazt, deg usefru akken ad ttwabedren d tameslayt n tmussni 81».